Maria Josep Soriano Escrig pren possessió com a regidora del grup municipal Compromís per Sagunt
04 d’abril 2025

![](/media/ppmeh3e1/c_img_0054.jpg?width=850&height=566.9886363636364)

Maria Josep Soriano Escrig va prendre possessió del seu càrrec com a regidora del grup municipal Compromís per Sagunt este dijous a la vesprada en el Ple ordinari de la Corporació del mes d'abril.

Soriano va prometre el seu càrrec en substitució del regidor i portaveu del mateix grup polític Josep Maria Gil Alcamí, qui va renunciar recentment a la seua acta de regidor, i després de la renúncia anticipada del següent candidat de la llista, Enric Lluís Cuenca Teruel.

Maria Josep Soriano ja va ser regidora del mateix grup municipal Compromís per Sagunt en l'anterior legislatura 2019-2023, en la qual a més va formar part de l'equip de Govern municipal com a responsable de les delegacions de Cooperació, Universitat Popular i del Gabinet de Promoció del Valencià.

L'alcalde de Sagunt, Darío Moreno, li ha donat la benvinguda i l'enhorabona en nom de tota la Corporació, congratulació que van fer extensiva la resta de companys i companyes de tots els grups polítics amb representació en l'hemicicle.

Durant la mateixa sessió, Soriano ja va defendre una de les mocions proposades pel seu partit **[relativa al finançament de les ONGD en els pressupostos de la Generalitat Valenciana](https://aytosagunto.es/va/actualitat/2025-04-04-l-ajuntament-de-sagunt-traslladara-una-queixa-formal-al-consell-per-la-retirada-de-financament-a-les-ongd-en-els-pressupostos/)** per al present exercici.

*   [](http://www.facebook.com/sharer.php?u=https://aytosagunto.es/va/actualitat/2025-04-04-maria-josep-soriano-escrig-pren-possessio-com-a-regidora-del-grup-municipal-compromis-per-sagunt/ "Facebook")
*   [](http://twitter.com/share?url=https://aytosagunto.es/va/actualitat/2025-04-04-maria-josep-soriano-escrig-pren-possessio-com-a-regidora-del-grup-municipal-compromis-per-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-04-04-maria-josep-soriano-escrig-pren-possessio-com-a-regidora-del-grup-municipal-compromis-per-sagunt/ "Linked In")
*   [](mailto:?body=https://aytosagunto.es/va/actualitat/2025-04-04-maria-josep-soriano-escrig-pren-possessio-com-a-regidora-del-grup-municipal-compromis-per-sagunt/)